આપણા દેશમાં મફત અને ફરજીયાત પ્રાથમિક શિક્ષણનો બંધારણીય અધિકાર છે. પરંતુ તેની સાચા અર્થમાં પૂર્તિ થાય એ જરુરી પણ છે. કુમળા છોડને વાળો તેમ વળે. આ નીતિબોધ અનુસાર આજનો ધોરણ-આઠનો વિદ્યાર્થી પાંચ કે સાત વર્ષ પછી દેશનો જવાબદાર નાગરિક બનતો હોય છે. એ પછી યુવાનમાં શીલ, સંયમ, સદાચાર, પ્રામાણિકતા અને રાષ્ટ્રભક્તિ જેવા ગુણોનું સિંચન કરવાની પ્રાથમિકતા ભારતનિર્માણ માટે અગત્યની બને છે. શિક્ષણને જીવનમાં ઊર્ધ્વગતિ તરફ લઈ જનારું એક સશક્ત માધ્યમ બનાવવાનું છે. આમ દેશના વિકાસ માટે યુવાનો ઉપર ખુબ જ જવાબદારી છે.